માંડલ તાલુકાના વનપરડી અને નાયકપુર વચ્ચેથી નર્મદાની બેચરાજી કેનાલ નીકળે છે જે કેનાલની આજુબાજુમાં પેટા કેનાલો પણ બનાવવામાં આવેલ છે પણ તંત્રની નજીવી ભુલના કારણે મુખ્ય હેતુ જળવાતો નથી માંડલ તાલુકાના વનપરડી ગામના સરપંચ અને ખેડુતો દ્રારા એવી રાવ કરવામાં આવી છે કે વનપરડી અને નાયકપુર વચ્ચે આવેલ બેચરાજી શાખાની કેનાલથી પેટા કેનાલમાં પાણી જવા માટે જે સાઈફોન મુકાયેલુ છે તે ઉચુ મુકાયેલુ હોવાના કારણે મેઈન કેનાલમાંથી આ સાઈફોનમાં પાણી ચડતુ નથી જેના કારણે પેટા કેનાલમાં પાણી નંહી જ આવવાના કારણે વનપરડી ગામની સીમમાં પેટા કેનાલની આજુબાજુમાં જે ખેતરો આવેલ છે એ ખેડુતોને આ કેનાલનો લાભ મળતો નથી.